ICHI โบรกแนะซื้อเป้า 15.60 บ. ลุ้นกำไร Q4/65 โตเด่น 41% พ่วงปันผลยีลด์สูงเกือบ 5%
ICHI โบรกแนะซื้อเป้า 15.60 บาท ลุ้นกำไรไตรมาส 4/65 โตเด่น 41% พ่วงปันผลยีลด์สูงเกือบ 5% แถมอานิสงส์เตรียมเข้าฤดูร้อนหนุน
ICHI โบรกแนะซื้อเป้า 15.60 บาท ลุ้นกำไรไตรมาส 4/65 โตเด่น 41% พ่วงปันผลยีลด์สูงเกือบ 5% แถมอานิสงส์เตรียมเข้าฤดูร้อนหนุน
8 ก.พ. 2566

บล.โนมูระ พัฒนสิน ระบุในบทวิเคราะห์วันนี้ (6 ก.พ.66) ว่า บริษัท อิชิตัน กรุ๊ป จำกัด (มหาชน) หรือ ICHI แนะนำราคาเป้าหมาย 15.60 บาท โดยปัจจัยพื้นฐานที่เริ่มดีขึ้นตั้งแต่ไตรมาส 3/2565 จากตลาดชาเขียวกลับมาโต พร้อมกับกลยุทธ์คงราคาที่สำเร็จ รวมถึง สินค้าใหม่ “ตันซันซู” กระแสแรงสุดรอบ 7 ปีของสินค้าใหม่ ผสานโครงสร้างเศรษฐกิจทยอยฟื้นตัว และต้นทุนวัตถุดิบทยอยปรับลง จะส่งผลบวกต่อทั้งรายได้ และอัตรากำไร
โดยคาดกำไรไตรมาส 4/2565 อยู่ที่ 187 ล้านบาท โต 41% เทียบช่วงเดียวกันของปีก่อน เป็นจุดที่ดีมาก และคาดเติบโตแรงเทียบช่วงเดียวกันของปีก่อน ไปจนถึงไตรมาส 2/2566 และคงกำไรปี 2566 อยู่ที่ 723 ล้านบาท โต 20% เทียบช่วงเดียวกันของปีก่อน
ด้านราคาหุ้นซื้อขาย PER 23F ที่ 22 เท่า ยังต่ำกว่ากลุ่มเครื่องดื่มซึ่งสูง 25-30 เท่า และมีเงินปันผลตอบแทนยีลด์สูง 4.8% นอกจากนี้มีปัจจัยหนุน Upgrade จากตลาด และคาดปันผลสูงประกาศปลายก.พ. อีกทั้งกรมอุตุประกาศไทยจะเข้าฤดูร้อนทางการปลายก.พ.นี้ และคาดหมายปีนี้จะร้อนมากกว่าปกติ (ช่วงพีก เม.ย. 40-43 องศา)
 